24. 4. 86 De Europæiske Fællesskabers Tidende Nr. L 107/1 (Retsakter hvis offentliggørelse er obligatorisk) RÅDETS FORORDNING (EØF) Nr. 1174/86 af 21. april 1986 om ændring af forordning (EØF) nr. 706/73 om de fællesskabsbestemmelser, der skal finde anvendelse på Kanaløerne og øen Man for samhandel med hensyn til landbrugsvarer RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til tiltrædelsesakten af 1972, særlig artikel 1, stk. 2, tredje afsnit, i protokol nr. 3, under henvisning til forslag fra Kommissionen, og ud fra følgende betragtninger : Visse veterinære bestemmelser for Nordirland vedrørende mund- og klovesyge samt handel med levende dyr, fersk kød og kødprodukter er blevet lempet ; ved Rådets forordning (EØF) nr. 706/73 (!) blev Kanalø- erne og øen Man knyttet til Nordirland for så vidt angår det veterinære område ; med henblik på at begrænse risikoen for sygdomme til et minimum er det nødvendigt at give disse øer tilladelse til, for så vidt angår mund- og klovesyge, at opretholde de veterinærbestemmelser, som hidtil har været gældende — UDSTEDT FØLGENDE FORORDNING : Artikel 1 Artikel 3 i forordning (EØF) nr. 706/73 affattes således : »Artikel 3 Fra den 1. september 1973 anvendes de fællesskabsbe- stemmelser, som gælder på følgende områder : — veterinærlovgivning, — lovgivning om husdyrbrug, — lovgivning om plantesundhed, — markedsføring af frø og andet vegetabilsk forme- ringsmateriale, — levnedsmiddellovgivning, — lovgivning om foderstoffer, — kvalitets- og markedsføringsnormer, på samme betingelser som i Det forenede Kongerige på de i artikel 1 nævnte varer, der indføres til øerne, eller som udføres fra disse øer til Fællesskabet. Kanaløerne og øen Man kan dog, inden for handel med levende dyr, fersk kød og kødprodukter, opret- holde deres særlige importbestemmelser for så vidt angår mund- og klovesyge. Disse bestemmelser må ikke være mere restriktive end dem, der var gældende den 30. september 1985«. Artikel 2 Denne forordning træder i kraft på dagen for offentliggø- relsen i De Europæiske Fællesskabers Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Luxembourg, den 21. april 1986. (') EFT nr. L 68 af 15. 3. 1973, s. 1. På Rådets vegne G. BRAKS Formand